CELEX: 32008D0477
Language: bg
Date: 2008-06-13 00:00:00
Title: 2008/477/ЕО: Решение на Комисията от 13 юни 2008 година за хармонизиране на радиочестотната лента 2500 — 2690 MHz за наземни системи, позволяващи предоставяне на електронни съобщителни услуги в Общността (нотифицирано под номер C(2008) 2625) (Текст от значение за ЕИП)

24.6.2008   
            
            
               BG
            
            
               Официален вестник на Европейския съюз
            
            
               L 163/37
            
         
      РЕШЕНИЕ НА КОМИСИЯТА
   
   от 13 юни 2008 година
   за хармонизиране на радиочестотната лента 2 500—2 690 MHz за наземни системи, позволяващи предоставяне на електронни съобщителни услуги в Общността
   (нотифицирано под номер C(2008) 2625)
   (текст от значение за ЕИП)
   (2008/477/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение № 676/2002/ЕО на Европейския парламент и на Съвета от 7 март 2002 г. относно регулаторната рамка за политиката на Европейската общност в областта на радиочестотния спектър (Решение за радиочестотния спектър) (1), и по-специално член 4, параграф 3 от него,
   като има предвид, че:
   
               (1)
            
            
               Комисията подкрепи по-гъвкаво използване на радиочестотния спектър в своето съобщение „Бърз достъп до радиочестотен спектър за безжични електронни съобщителни услуги чрез по-голяма гъвкавост“ (2), което inter alia касае радиочестотната лента 2 500—2 690 MHz. Неутралността по отношение на технологията и неутралността по отношение на услугите бяха подчертани от държавите-членки в становището на Групата по политиката в областта на радиочестотния спектър (RSPG) относно Политиката за безжичен достъп до електронни съобщителни услуги (WAPECS) от 23 ноември 2005 г. като важни политически цели за постигане на по-гъвкаво използване на радиочестотния спектър. Освен това съгласно становището тези цели на политиката не следва да се въвеждат изведнъж, а постепенно, за да се избегне нарушаването на нормалното функциониране на пазара.
            
         
               (2)
            
            
               Разпределянето на радиочестотната лента 2 500—2 690 MHz за системи, позволяващи предоставяне на електронни съобщителни услуги, е важен елемент, насочен към сближаването на мобилния, стационарния сектор и сектора на радиоразпръскването и отразяващ навлизането на техническите нововъведения. Услугите, предоставяни в тази радиочестотна лента, следва да са насочени най-вече към достъпа на крайни потребители до широколентови далекосъобщения.
            
         
               (3)
            
            
               Очаква се безжичните широколентови електронни съобщителни услуги, за които следва да се разпредели радиочестотната лента 2 500—2 690 MHz, в голяма степен да бъдат общоевропейски, в смисъл че потребителите на такива електронни съобщителни услуги в една държава-членка биха могли да получат достъп до еквивалентни услуги във всяка друга държава-членка.
            
         
               (4)
            
            
               Съгласно член 4, параграф 2 от Решение № 676/2002/ЕО на 5 юли 2006 г. Комисията възложи мандат на Европейската конференция по пощи и далекосъобщения (наричана по-нататък „CEPT“) да разработи възможно най-малко ограничителни условия за радиочестотни ленти, разглеждани в контекста на WAPECS.
            
         
               (5)
            
            
               В отговор на този мандат CEPT издаде доклад (CEPT Report 19) относно възможно най-малко ограничителни условия за радиочестотни ленти, разглеждани в контекста на WAPECS. Този доклад съдържа технически условия и насоки за прилагането на възможно най-малко ограничителни условия за базови станции и крайни станции, функциониращи в радиочестотната лента 2 500—2 690 MHz, които са подходящи за справяне с риска от вредни смущения в рамките на националните територии, както и извън тях, без да се изисква използването на специална технология, основаваща се на оптимизирани параметри за най-вероятното използване на лентата.
            
         
               (6)
            
            
               В съответствие с Доклад № 19 на CEPT това решение въвежда концепцията за маски за границите на блоковете (BEM), които представляват технически параметри, валидни за целия спектрален блок на конкретен потребител, независимо от броя на каналите, заети от избраната от потребителя технология. Цели се тези маски да бъдат част от разрешителния режим за използване на спектъра. Те важат както за излъчването в рамките на блока от спектъра (т.е. мощността в рамките на блока), така и за излъчването извън блока (т.е. мощността извън блока). Това са нормативни изисквания, целящи управление на риска от вредни смущения между съседни мрежи, и не са в противоречие с граничните стойности, зададени в стандартите за оборудването от Директива 1999/5/ЕО на Европейския парламент и на Съвета от 9 март 1999 година относно радионавигационното оборудване и далекосъобщителното крайно оборудване и взаимното признаване на тяхното съответствие (Директива R&TTE) (3).
            
         
               (7)
            
            
               Разпределянето и предоставянето на радиочестотната лента 2 500—2 690 MHz в съответствие с резултатите от мандата на CEPT е признаване на факта, че съществуват и други приложения. Подходящи критерии за споделяне на спектъра с оглед на съвместно съществуване на някои системи бяха разработени в Доклад № 45 на Комитета за електронни съобщения (ECC Report 45). За други системи и услуги подходящите критерии за споделяне на спектъра, с оглед на съвместното им съществуване, могат да се основават на национални съображения.
            
         
               (8)
            
            
               За постигане на съвместимост е нужно отстояние 5 MHz между границите на спектралните блокове, използвани за неограничена дуплексна връзка с разделяне по време (TDD) и дуплексна връзка с честотно разделяне на каналите (FDD) или в случай на две несинхронизирани мрежи, функциониращи в режим TDD. Такова разделяне следва да се постигне или като тези блокове от 5 MHz се оставят неизползвани, така че да служат като предпазни; или чрез използване, съобразено с параметрите на ограничената маска за границите на блоковете (BEM), когато са в близост до блок FDD (права връзка — от крайна към базова станция) или между два блока TDD; или чрез използване, съобразено с параметрите на ограничени или неограничени BEM, когато са в близост до блок FDD (обратна връзка — от базова към крайна станция). Всякакво използване на защитни блокове от 5 MHz е изложено на увеличен риск от смущения.
            
         
               (9)
            
            
               Резултатите от изпълнението на мандата от CEPT следва да се направят приложими в Общността и да се въведат от държавите-членки без забавяне предвид растящите изисквания, установени в проучвания в европейски и глобален мащаб за наземни електронни съобщителни услуги, предоставящи широколентови комуникации.
            
         
               (10)
            
            
               Хармонизирането съгласно настоящото решение не изключва възможността за дадена държава-членка да прилага, където това е основателно, преходни периоди, които могат да включват договорености за съвместно използване на радиочестотния спектър, в съответствие с член 4, параграф 5 от Решението за радиочестотния спектър.
            
         
               (11)
            
            
               За да се осигури ефективно използване на радиочестотната лента 2 500—2 690 MHz и в по-дългосрочна перспектива, администрациите следва да продължат проучванията, които могат да доведат до повишаване на ефективността и новаторската употреба. Такива проучвания следва да бъдат взети предвид, когато се обмисля преразглеждане на настоящото решение.
            
         
               (12)
            
            
               Мерките, предвидени в настоящото решение, са в съответствие със становището на Комитета по радиочестотния спектър,
            
         ПРИЕ НАСТОЯЩОТО РЕШЕНИЕ:
   Член 1
   Настоящото решение цели да се хармонизират условията за предоставяне и ефективно използване на радиочестотната лента 2 500—2 690 MHz за наземни системи за предоставяне на електронни съобщителни услуги в Общността.
   Член 2
   1.   Не по-късно от шест месеца след влизане в сила на настоящото решение, държавите-членки разпределят и впоследствие предоставят, на неизключителен принцип, радиочестотната лента 2 500—2 690 MHz за наземни системи, позволяващи предоставянето на електронни съобщителни услуги в съответствие с параметрите, определени в приложението към настоящото решение.
   2.   Чрез дерогация от параграф 1, държавите-членки могат да поискат преходни периоди, които могат да включват договорености за съвместно използване на радиочестотния спектър в съответствие с член 4, параграф 5 от Решение № 676/2002/ЕО.
   3.   Държавите-членки гарантират, че системите, посочени в параграф 1, осигуряват подходяща защита за системите, работещи в съседни честотни ленти.
   Член 3
   Държавите-членки наблюдават използването на радиочестотната лента 2 500—2 690 MHz и докладват своите констатации на Комисията, за да се осигури възможност за редовно и навременно преразглеждане на настоящото решение.
   Член 4
   Адресати на настоящото решение са държавите-членки.
   
      Съставено в Брюксел на 13 юни 2008 година.
      
         
            За Комисията
         
         Viviane REDING
         
         
            Член на Комисията
         
      
   
   
      (1)  ОВ L 108, 24.4.2002 г., стp. 1.
   
      (2)  KOM(2007) 50.
   
      (3)  ОВ L 91, 7.4.1999 г., стp. 10. Директива, изменена с Регламент (ЕО) № 1882/2003 (ОВ L 284, 31.10.2003 г., стр. 1).
   
      ПРИЛОЖЕНИЕ
      ПАРАМЕТРИ, ПОСОЧЕНИ В ЧЛЕН 2
      Посочените по-долу технически параметри, наречени маски за границите на блоковете (BEM), се прилагат като основна съставна част на необходимите условия за осигуряване на съвместно съществуване, когато няма сключени двустранни или многостранни споразумения между съседните мрежи, без да се изключва възможността за смекчени изисквания за технически параметри, ако това е договорено между операторите на такива мрежи. Държавите-членки гарантират, че мрежовите оператори са свободни да влизат в двустранни или многостранни споразумения за разработване на смекчени изисквания за технически параметри и, ако това е договорено между всички засегнати страни, тези смекчени изисквания за технически параметри могат да бъдат използвани.
      Оборудването, работещо в тази радиочестотна лента, може да използва и гранични стойности за еквивалентната изотропно излъчвана мощност (e.i.r.p.), различни от определените по-долу, при условие че се прилагат подходящи методи за ограничаване на радиосмущенията, които са съобразени с Директива 1999/5/ЕО и предлагат поне такова ниво на защита, което е еквивалентно на осигуряваното от тези технически параметри.
      А)   ОБЩИ ПАРАМЕТРИ
      
                  1)
               
               
                  Определените блокове са кратни на 5,0 MHz.
               
            
                  2)
               
               
                  В радиочестотната лента 2 500—2 690 MHz дуплексното отстояние при връзка в режим FDD е 120 MHz, като крайните станции предават (в права посока) в долната част на лентата, като се започне от 2 500 MHz (стигаща нагоре до максимална гранична стойност 2 570 MHz), а базовите станции предават (обратна връзка) в горната част на лентата, като се започне от 2 620 MHz.
               
            
                  3)
               
               
                  Радиочестотната подлента 2 570—2 620 MHz може да се използва от TDD или други режими за ползване, съобразени с маските за границите на блоковете съгласно настоящото приложение. Извън подлентата 2 570—2 620 MHz такова ползване може да се реши на национално равнище и следва да бъде при равни части в горната част на лентата, започваща при 2 690 MHz (разширяваща се надолу), и в долната част на лентата, започваща при 2 570 MHz (разширяваща се надолу).
               
            Б)   НЕОГРАНИЧЕНИ МАСКИ ЗА ГРАНИЦИТЕ НА БЛОКОВЕТЕ ЗА БАЗОВИ СТАНЦИИ
      Маската за неограничен блок от спектъра се създава чрез комбиниране на таблици 1, 2 и 3 по такъв начин, че граничната стойност за всяка честота да се определя от по-високата стойност, произтичаща от базовите изисквания и специфичните изисквания за блока.
      Таблица 1
      Базови изисквания — BEM за еквивалентната изотропно излъчвана мощност (e.i.r.p.) от базова станция извън блока
      
                  Честотен обхват, в който се приема излъчване извън блока
               
               
                  Максимална средна e.i.r.p.
                  (интегрирана за широчина на лентата 1 MHz)
               
            
                  Честоти, определени за обратната посока на предаване в режим FDD и +/– 5 MHz извън обхвата на честотните блокове, определени за обратната посока на предаване в режим FDD
               
               
                  + 4 dBm/MHz
               
            
                  Честоти в лентата 2 500—2 690 MHz, които не са обхванати от определението по-горе
               
               
                  – 45 dBm/MHz
               
            
         
      Таблица 2
      Специфични изисквания на блока — Базови изисквания — BEM за еквивалентната изотропно излъчвана мощност (e.i.r.p.) от базова станция вътре в блока
      
                  Максимална e.i.r.p. в блока
               
               
                  + 61 dBm/5MHz
               
            
                  
                     Забележка: Държавите-членки могат да освободят тази гранична стойност до 68dBm/5MHz за специфични приложения — например в райони с ниска плътност на населението, при условие че това не увеличава значително риска от блокиране на приемника на крайната станция.
               
            
         
      Таблица 3
      Специфични изисквания на блока — Базови изисквания — BEM за еквивалентната изотропно излъчвана мощност (e.i.r.p.) от базова станция извън блока
      
                  Отстояние от съответния край на блока
               
               
                  Максимална средна e.i.r.p.
               
            
                  Начало на лентата (2 500 MHz) до – 5 MHz (долен край)
               
               
                  На нивото на базовото изискване
               
            
                  – 5,0 до – 1,0 MHz (долен край)
               
               
                  + 4 dBm/ MHz
               
            
                  – 1,0 до – 0,2 MHz (долен край)
               
               
                  + 3 + 15(ΔF + 0,2) dBm/30 kHz
               
            
                  – 0,2 до 0,0 MHz (долен край)
               
               
                  + 3 dBm/30 kHz
               
            
                  0,0 до + 0,2 MHz (горен край)
               
               
                  + 3 dBm/30 kHz
               
            
                  + 0,2 до + 1,0 MHz (горен край)
               
               
                  + 3 – 15(ΔF – 0,2) dBm/30 kHz
               
            
                  + 1,0 до + 5,0 MHz (горен край)
               
               
                  + 4 dBm/ MHz
               
            
                  + 5,0 MHz (горен край) до край на лентата (2 690 MHz)
               
               
                  На нивото на базовото изискване
               
            
                  където: ΔF е честотното отстояние от съответния край на блока (в MHz)
               
            В)   ОГРАНИЧЕНИ МАСКИ ЗА ГРАНИЦИТЕ НА БЛОКОВЕТЕ ЗА БАЗОВИ СТАНЦИИ
      Маската за ограничен блок от спектъра се създава чрез комбиниране на таблици 1 и 4 по такъв начин, че граничната стойност за всяка честота да се определя от по-високата стойност, произтичаща от базовите изисквания и специфичните изисквания за блока.
      Таблица 4
      Специфични изисквания за блока — BEM за еквивалентната изотропно излъчвана мощност (e.i.r.p.) от базова станция в ограничен блок
      
                  Максимална e.i.r.p. в блока
               
               
                  + 25 dBm/5MHz
               
            Г)   ОГРАНИЧЕНИ МАСКИ ЗА ГРАНИЦИТЕ НА БЛОКОВЕТЕ ЗА БАЗОВИ СТАНЦИИ С ОГРАНИЧЕНИЯ ОТНОСНО РАЗПОЛАГАНЕТО НА АНТЕНАТА:
      Когато антените са разположени на закрито или височината им е под определена стойност, една държава-членка може да използва алтернативни параметри в съответствие с таблица 5, при условие че на географските граници с други държави-членки се прилага таблица 1, а таблица 4 остава валидна за цялата държава.
      Таблица 5
      Специфични изисквания за блока – BEM за еквивалентната изотропно излъчвана мощност (e.i.r.p.) от базова станция извън ограничен блок при допълнителни ограничения относно разполагането на антената
      
                  Отстояние от съответния край на блока
               
               
                  Максимална средна e.i.r.p.
               
            
                  Начало на лентата (2 500 MHz) до – 5 MHz (долен край)
               
               
                  – 22 dBm/MHz
               
            
                  – 5,0 до – 1,0 MHz (долен край)
               
               
                  – 18 dBm/MHz
               
            
                  – 1,0 до – 0,2 MHz (долен край)
               
               
                  – 19 + 15(ΔF + 0,2) dBm/30 kHz
               
            
                  – 0,2 до 0,0 MHz (долен край)
               
               
                  – 19 dBm/30 kHz
               
            
                  0,0 до + 0,2 MHz (горен край)
               
               
                  – 19 dBm/30 kHz
               
            
                  + 0,2 до + 1,0 MHz (горен край)
               
               
                  – 19 - 15(ΔF – 0,2) dBm/30 kHz
               
            
                  + 1,0 до + 5,0 MHz (горен край)
               
               
                  – 18 dBm/ MHz
               
            
                  + 5,0 MHz (горен край) to край на лентата (2 690 MHz)
               
               
                  – 22 dBm/ MHz
               
            
                  където: ΔF е честотното отстояние от съответния край на блока (в MHz)
               
            Д)   ГРАНИЧНИ СТОЙНОСТИ ЗА КРАЙНИ СТАНЦИИ:
      Таблица 6
      Гранични стойности за мощността на крайни станции вътре в блока
      
                   
               
               
                  Максимална средна мощност
                  (включително обхвата на автоматично регулиране на мощността на предавателя)
               
            
                  Обща излъчвана мощност (TRP)
               
               
                  31 dBm/5MHz
               
            
                  E.i.r.p.
               
               
                  35 dBm/5MHz
               
            
                  
                     Забележка: Еквивалентната изотропно излъчвана мощност (e.i.r.p.) следва да се използва за стационарни или инсталирани крайни станции, а TRP следва да се използва за мобилни и мигриращи крайни станции. TRP е мярка за мощността, която действително се излъчва от антената. TRP се дефинира като интеграл от мощността, предавана в различните направления, по цялата сферична повърхнина на излъчване.